text: नई दिल्ली: नेशनल कैडेट कोर (एनसीसी) पीएमओ के लिये तकरीबन 15 लाख कैडेटों के मोबाइल फोन नंबर और ई- मेल आईडी एकत्र कर रहा है क्योंकि प्रधानमंत्री नरेंद्र मोदी के शीघ्र उनसे संवाद करने की उम्मीद है. एनसीसी रक्षा मंत्रालय के तहत काम करती है. आधिकारिक सूत्रों ने बताया कि मोदी ने जब हाल में एनसीसी महानिदेशक लेफ्टिनेंट जनरल बी एस सहरावत से मुलाकात की तो उन्होंने कैडेट से संवाद करने की इच्छा जताई. पिछले महीने लेफ्टिनेंट जनरल सहरावत ने एनसीसी के सभी राज्य निदेशालयों को पत्र भेजकर उनसे कैडेटों के मोबाइल फोन नंबर और ई- मेल आईडी जैसे निजी ब्योरे जुटाने को कहा.